**Татар гомуми белем бирү оешмаларында укучы балалар өчен**

**татар теленнән республика олимпиадасының**

**муниципаль туры сораулары җаваплары**

**2018-2019 уку елы. 8 нче сыйныф**

Максималь балл – **69**

**I. Тестлардан берәр дөрес җавапны билгеләгез.**

1. Татар алфавитындагы 11 нче хәреф дөрес күрсәтелгән рәтне билгеләгез. (**2 балл**)

а) Җ;

ә) Й;

**б) З;**

в) К.

2. Җөмләдәге ирен гармониясенә буйсынган сүзләр саны дөрес күрсәтелгән рәтне билгеләгез. (**2 балл**)

*Мин монда барыгыздан да өлкән, бөтенегездән дә күбрәк күргән, бик борынгы серләрне сөйләргә кодрәтем җитә, дигән кебек, картларча тыныч-салмак кына агып яткан Идел – үзе бер тамаша.* (Л.Ихсанова)

а) 1;

**ә) 2;**

б) 3;

в) 4.

3. ***Унбиш***,***төнге***,***болыт*** сүзләренең язылыш принцибы дөрес күрсәтелгән рәтне билгеләгез. (**2 балл**)

а) фонетик;

**ә) морфологик;**

б) график;

в) тарихи-традицион.

4. Шигъри юллардагы омонимнарның төре дөрес күрсәтелгән рәтне билгеләгез. (**2 балл**)

*Малай йөгерә*

*Өенә табан,*

*Ялтырый табан.* (Н.Гайсин)

а) саф лексик;

ә) омофоннар;

б) омографлар;

**в) омоформалар.**

5. Фразеологик әйтелмәнең синонимы дөрес күрсәтелгән рәтне билгеләгез. (**2 балл**)

***Баштан сыйпамау***

а) *хафага төшү*;

**ә) *рәхмәт әйтмәү*;**

б) *күрмәгәнне күрсәтү*;

в) *теңкәгә тию*.

6. Исем ясагыч кушымчалардан гына торган рәтне билгеләгез. (**2 балл**)

а) *-ын/-ен, -лай/-ләй, -ча/-чә*;

**ә) *-чы/-че, -ыч/-еч, -кыч/-кеч*;**

б) *-әс/-әч, -чан/-чән, -чыл/-чел*;

в) *-ар/-әр, -ай/-әй, -а/-ә*.

7. Мәкальдә кулланылган сүз төркемнәре дөрес күрсәтелгән рәтне билгеләгез. (**2 балл**)

*Какшаган көпчәккә ышанып юлга чыкма.* (Мәкаль)

**а) сыйфат фигыль, исем, хәл фигыль, исем, боерык фигыль;**

ә) хикәя фигыль, исем, хәл фигыль, исем, боерык фигыль;

б) сыйфат, исем, хәл фигыль, исем, боерык фигыль;

в) сыйфат фигыль, исем, хәл фигыль, исем, инфинитив.

8. Сүзтезмәнең төре дөрес күрсәтелгән рәтне билгеләгез. (**2 балл**)

***Шулчак кайту*** *–*

а) рәвешле фигыль сүзтезмә;

**ә) алмашлыклы фигыль сүзтезмә;**

б) фигыльле алмашлык сүзтезмә;

в) алмашлыклы исем сүзтезмә.

9. Җөмләдәге калын хәрефләр белән бирелгән җөмлә кисәгенең төре дөрес күрсәтелгән рәтне билгеләгез. (**2 балл**)

*Вил хәзер һәркөн,* ***дәрестән соң****, кошлар ашата.* (Ә.Давыдов)

а) тәмамлык;

ә) вакыт хәле;

б) урын хәле;

**в) аныклагыч.**

10. Җөмләнең төре дөрес күрсәтелгән рәтне билгеләгез. (**2 балл**)

*Халык зур ул, көчле ул, дәртле ул,*

*Моңлы ул, әдип ул, шагыйрь ул.* (Г.Тукай)

**а) җыйнак, хикәя;**

ә) җыйнак, хикәя, тойгылы;

б) җәенке, хикәя;

в) кушма.

**II. Башыгызны эшләтегез.**

Бирелгән җөмләләрдән фразеологик сүзтезмәләрне табыгыз. Аларны бер сүз (сүзтезмә) белән алыштырып языгыз. (**6 балл**)

Кызы вакытында кайта алырмы дип борчыла әнисе. Фарук әрәмтамак (эшлексез) түгел. Сания бу юлы аның ялагайлануына артык игътибар итмәде (бирешмәде). Их, аның [Садыйкның] урысчасы, укымышы тагын да көчлерәк булса, ул зур эшләр башкарыр иде. Ә ул әйткәнен үти инде.

**III. Теоретик бирем.**

Сәбәп һәм максат хәлләре, аларның үзенчәлекләре турында белгәннәрегезне языгыз. Фикерләрегезне мисаллар ярдәмендә аңлатыгыз. (**12 балл**)

**IV. Гамәли-иҗади бирем.**

*Һавадагы торнаны тотам дип, кулыңдагы чыпчыкны ычкындырма* (Мәкаль)

1. Төшеп калган хәрефләрне өстәп, мәкальне күчереп языгыз. (**2 балл**)

2. ***Һавадагы*** сүзенә фонетик анализ ясагыз. (**5 балл**)

3. ***Һавадагы****,* ***тотам****,* ***дип*** сүзләренә морфологик анализ ясагыз. (**6 балл**)

4. Җөмлә кисәкләренең асларына сызыгыз, төрләрен билгеләгез, җөмләгә билгеләмә языгыз. Тыныш билгеләренең куелышын кагыйдәләргә таянып аңлатыгыз. (**6 балл**)

5. Әлеге тема белән бәйле фикерләрегезне 12-15 җөмләдән торган бәйләнешле текст итеп языгыз. (**12 балл**)